2010年世界博覽會澳門館

2010年世界博覽會澳門館係2010年上海世界博覽會入便代表澳門嘅展館，喺A片區，佔地約莫637平方米，設計呢個展館嘅人係澳門建築師馬若龍。

澳門館一共七層，以「文化交融，和諧體現」做主題，「玉兔宮燈」係佢嘅方案嘅核心概念。佢高19.99米，意思係澳門喺1999年回歸。澳門館入便重有一個高五層、叫做「時光機」嘅環幕影院，觀眾可以喺度睇到澳門嘅發展歷程。

2010年上海世界博覽會
澳門